Проект 

Закон за изменение и допълнение на Кодекса на търговското корабоплаване
(обн., ДВ, бр. 55 от 1970 г., бр. 56 от 1970 г., попр. бр. 58 от 1970 г., изм. бр. 55 от 1975  г., бр. 10 от 1987 г., бр. 30 от 1990 г., бр. 85 от 1998 г., доп. бр. 12 от 2000 г., изм. бр. 41 от 2001 г., бр. 113 от 2002 г., бр. 55 от 2004 г., бр. 42 от 2005 г., бр. 77 от 2005 г., бр. 87 от 2005 г., бр. 94 от 2005 г., бр. 104 от 2005 г., бр. 30 от 2006 г., бр. 62 от 2006 г., бр. 108 от 2006 г., бр. 36 от 2008 г., бр. 71 от 2008 г., бр. 98 от 2008 г., бр. 12 от 2009 г., бр. 32 от 2009 г., бр. 85 от 2010 г., бр. 92 от 2011 г., бр. 38 от 2012 г., бр. 77 от 2012 г., бр. 15 от 2013 г., бр. 28 от 2013 г., изм. и доп. бр. 109 от 2013 г., изм. бр. 14 от 2015 г., изм. и доп. бр. 52 от 2015 г., изм. бр. 58 от 2016 г., изм. и доп. бр. 93 от 2017 г., изм. бр. 28 от 2018 г., бр. 62 от 2019 г., изм. и доп., бр. 104, бр. 108 от 2020 г., бр. 106 от 2023г., изм., бр. 41, бр.70 от 2024 г., бр. 63 от 2025 г., изм. и доп., бр. 13 от 2026 г., доп., бр. 16 от 2026 г., изм.,  бр. 32 и бр. 55 от 2026 г.)

§ 1. В глава втора заглавието на раздел II се изменя така:
„Раздел II. Регистри на корабите“.

§ 2. В чл. 63, ал. 3 думите „тонажа на морските кораби“ се заменят с „корабите по ал. 1“.

§ 3. В чл. 73, ал. 1 второ изречение след думата „прегледите“ се поставя запетая, добавя се „които се извършват от сървейъри“ и се поставя запетая.

§ 4. В чл. 79 се правят следните изменения:
1. В ал. 4, т. 4 се отменя.
2. В ал. 5:
а) накрая на изречение първо се поставя запетая и се добавя „освен в случаите на много тежки морски произшествия на риболовни кораби с дължина под 15 метра“;
б) в изречение второ след думите „морски произшествия и инциденти“ се поставя запетая, добавя се „както и в случаите на много тежки морски произшествия на риболовни кораби с дължина под 15 метра“ и се поставя запетая;
в) в изречение трето думите „тежко произшествие“ се заменят с „много тежко произшествие на риболовен кораб с дължина под 15 метра“.
3. В ал. 9, т. 4 след абревиатурата „VDR“ се добавят думите „или S-VDR“.
4. В ал. 10 думите „Министерството на транспорта и съобщенията“ се заменят с думите „Националния борд за разследване на произшествия във въздушния, водния и железопътния транспорт“.
5. В ал. 12 се създават т. 4-8:
„4. материали, изготвени по време на разследването във връзка с безопасността, като бележки, скици и становища, изготвени от разследващите лица и становища, изразени при анализа на информацията;
5. информация и доказателства, предоставени от разследващите лица от други държави членки на Европейския съюз или трети държави в съответствие с международните стандарти и препоръчителни практики, когато бъдат поискани от съответния орган за разследване във връзка с безопасността;
6. проекти на междинни, обобщителни или заключителни доклади;
7. всички съобщения между лица, участвали в експлоатацията на кораба;
8. писмени или електронни записи за движение на корабите и резултатите от разчитането на записите, включително изготвени за вътрешно ползване доклади и заключения.“

§ 5. В чл. 177, ал. 1 думите „300 лева“ се заменят с „153,39 евро“.

§ 6. В чл. 216 думите „40 лева“ се заменят с „20,45 евро“.

§ 7. Създава се чл. 372б:
„Чл. 372б. (1) Принудителна административна мярка се прилага с мотивирана заповед на директора на съответната териториална дирекция на Изпълнителна агенция „Морска администрация“ или оправомощени от него длъжностни лица в случаите по чл.  375-376, чл. 378, ал. 2-3 и чл. 380, ал. 4, когато продължаването на съответната дейност представлява риск за корабоплаването.
(2) Налагането на принудителната административна мярка се извършва чрез: 
1. отнемане на свидетелството за правоспособност на лицето, издадено от Изпълнителна агенция „Морска администрация“, до решаване на въпроса за отговорността на лицето, но за не повече от 6 месеца, или;
2. временно ограничение на правоспособността на лицето за управление на кораб на територията на Република България до решаване на въпроса за отговорността на лицето, но за не повече от 6 месеца, в случаите, когато свидетелството за правоспособност на лицето е издадено от друга държава.
(3) Заповедта за прилагане на принудителната административна мярка се връчва незабавно на лицето. В случаите на временно ограничение по ал. 2, т. 2 директорът на съответната териториална дирекция на Изпълнителна агенция „Морска администрация“ или оправомощени от него длъжностни лица изпращат уведомление до държавата, издала свидетелство за правоспособност на лицето.
(4) Обжалването на заповедите по ал. 1 се извършва по реда на Административнопроцесуалния кодекс. 
(5) Подадената жалба не спира изпълнението на приложената административна мярка.“

§ 8. В чл. 373 думите „от 50 до 500 лв.“ се заменят с „от 25,56 до 255, 65 евро“.

§ 9. В чл. 374 се правят следните изменения и допълнения:
1. В ал. 1 думите „от 2000 до 50 000 лв.“ се заменят с „от 1 022,58 до 25 564,59 евро“.
2. В ал. 2 думите „500 лв.“ се заменят с „255,65 евро“, а думите „1000 лв.“ се заменят с „511,29  евро“.
3. Създава се ал. 3:
„(3) При повторно нарушение по ал. 1 глобата или имуществената санкция са в двоен размер на първоначално наложената.“

§ 10. В чл. 374а се правят следните изменения и допълнения:
1. В ал. 1 думите „от 200 до 500 лв.“ се заменят с „от 122,26 до 255,65 евро“, а думите „от 500 до 2 000 лв.“ се заменят с „от 255,65 до 1 022,58 евро“.
2. В ал. 2 думите „от 400 до 1 000 лв.“ се заменят с „от 204,52 до 511,29 евро“, а думите „от 1 000 до 4 000 лв.“ се заменят с „от 511, 29 до 2 045,17 евро“.


§ 11. В чл. 374б, ал. 1 думите „от 1 000 до 4 000 лв.“ се заменят с „от 511, 29 до 2 045,17 евро“, а думите „от 3 000 до 10 000 лв.“ се заменят с „от 1 533,88 до 5 112, 92 евро“.

§ 12. В чл. 374в думите „от 500 до 2 000 лв.“ се заменят с „от 255,65 до 1 022,58  евро“, а думите „от 1 000 до 5 000 лв.“ се заменят с „от 511,29 до 2 556, 46 евро“.

§ 13. В чл. 374г думите „от 1 000 до 5 000 лв.“ се заменят с „от 511,29 до 2 556,46  евро“, а думите „от 3 000 до 10 000 лв.“ се заменят с „от 1 533,88 до 5 112, 92 евро“.

§ 14. В чл. 374д думите „от 1 000 до 5 000 лв.“ се заменят с „от 511,29 до 2 556,46  евро“, а думите „от 3 000 до 10 000 лв.“ се заменят с „от 1 533,88 до 5 112, 92 евро“.

§ 15. В чл. 375 се правят следните изменения и допълнения:
1. В ал. 1 думите „200 лв.“ се заменят с „250 евро“.
2. Създава се нова ал. 3:
„(3) На водач на плавателен съд, който управлява същия с концентрация на алкохол в дъха повече от 0,25 mg/l или в кръвта повече от 0,5 на хиляда или под въздействието на наркотични вещества или техните аналози, се налага глобата по ал. 1.
3. Досегашната ал. 3 става ал. 4 и в нея думите „500 лв.“ се заменят с „500 евро“.
4. Досегашната ал. 4 става ал. 5.

§ 16. В чл. 376 думите „от 200 до 1 000 лв.“ се заменят с „от 1000 до 4 500 евро“.

§ 17. В чл. 377 се правят следните изменения и допълнения:
1. В ал. 1 думите „от 1 000 до 5 000 лв.“ се заменят с „от 511,29 до 2 556,46 евро“.
2. В ал. 2 думите „от 2 500 до 5 000 лв.“ се заменят с „от 1278,23 до 2 556, 46 евро“.

§ 18. В чл. 378 се правят следните изменения и допълнения:
1. В ал. 1 думите „от 50 до 1 000 лв.“ се заменят с „от 100 до 1 000 евро“ , а думите „от 200 до 5 000 лв.“ се заменят с „от 300 до 3 000 евро“.
2. В ал. 2 думите „от 500 до 5 000 лв.“ се заменят с „от 500 до 3 000 евро“.
3. В ал. 3 думите „от 5 000 до 10 000 лв.“ се заменят с „от 3 000 до 6 000 евро“.
4. В ал. 4 думите „от  500 до 5 000 лв.“ се заменят с „от 500 до 3000 евро“ , а думите „от 5 000 до 10 000 лв.“ се заменят с „от 3 000 до 6000 евро“.
5. В ал. 5 думите „от 100 до 1 000 лв.“ се заменят с „от 51,13 до 511,29 евро“.

§ 19. В чл. 379 думите „от 2 000 до 10 000 лв.“ се заменят с „от 1022,58 до 5 112,  92  евро“.

§ 20. В чл. 380 се правят следните изменения и допълнения:
1. В ал. 1 думите „от 500 до 5 000 лв.“ се заменят с „от 500 до 5000 евро“.
2. В ал. 2 думите „от 2 000 до 10 000 лв.“ се заменят с „от 1 022,58 до 5 112,92  евро“.
3. В ал. 3 думите „от 50 до 250 лв.“ се заменят с „от 200 до 5000 евро“.

§ 21. В чл. 381 се правят следните изменения и допълнения:
1. В ал. 1 думите „от 20 до 500 лв.“ се заменят с „от 20 до 500 евро“.
2. В ал. 2 думите „от 10 до 250 лв.“ се заменят с „от 10 до 250 евро“.
3. В ал. 3 думите „от 400 до 2 000 лв.“ се заменят с „от 204, 52 до 1022, 58 евро“.
4. Създава се ал. 4:
„(4) Възлагането на дейности по управлението и експлоатацията на кораби на трети лица не освобождава корабопритежателя от отговорността за спазване изискванията на този закон и актовете по прилагането му.“

§ 22. В чл. 382 се правят следните изменения и допълнения:
1. В ал. 1 думите „от 1 000 до 2 500 лв.“ се заменят с „от 511,29 до 1 278, 23 евро“.
2. В ал. 2 думите „от 500 до 5000 лв.“ се заменят с „от 255,65 до 2 556, 46 евро“.
3. В ал. 3 думите „от 10 000 до 50  000 лв.“ се заменят с „от 5 112,92 до 25 564,59  евро“.

§ 23. В чл. 382а думите „от 50 000 до 250 000 лв.“ се заменят с „от 25 564,59 до 127 822, 97 евро“.

§ 24. В чл. 383, ал. 1, изречение първо думите „от 10 до 50 лв.“ се заменят с „от 5,11 до 25,56 евро“.

§ 25. В чл. 383а се правят следните изменения и допълнения:
1. В ал. 1 думите „от 5000 до 15 000 лв.“ се заменят с „от 2 556,46 до 7 669,38  евро“;
2. В ал. 2 думите „от 30 000 до 50 000 лв.“ се заменят с „от 15 338,76 до 25 564,59  евро“.

§ 26. В чл. 383б се правят следните изменения и допълнения:
1. В ал. 1 думите „от 5000 до 20 000 лв.“ се заменят с „от 2 556,46 до 10 225,84 евро“;
2. В ал. 2 думите „от 25 000 до 40 000 лв.“ се заменят с „от 12 782,30 до 20 451,92  евро“.

§ 27. В чл. 383в думите „от 2 000 до 10 000 лв.“ се заменят с „от 1 022,58 до 5 112,92 евро“.

§ 28. Създава се чл. 383г:
„Чл. 383г. За възпрепятстване на длъжностни лица на Изпълнителна агенция „Морска администрация“, неоказване на необходимото им съдействие и сътрудничество при осъществяване на техните правомощия по този закон на лицата се налага глоба в размер от 100 до 1500 евро, а на едноличните търговци и юридическите лица - имуществена санкция в размер от 500 до 1500 евро.“


§ 29. В Допълнителните разпоредби се правят следните изменения и допълнения: 
1. В § 1а:
а) точка 11 се изменя така:
„11. „Сървейър“ е квалифицирано лице, упълномощено от Изпълнителна агенция „Морска администрация“ да извършва прегледи, контролни действия и одити на кораби и корабни дружества, попадащи в обхвата на международните конвенции, което отговаря на изискване за независимост.“
б) точка 44 се отменя.
2. В § 1в се създават т. 3 и 4:
„3. Директива (ЕС) 2024/3017 на Европейския парламент и на Съвета от 27 ноември 2024  г. за изменение на Директива 2009/18/ЕО на Европейския парламент и на Съвета за определяне на основните принципи, които уреждат разследването на произшествия в областта на морския транспорт и за отмяна на Регламент (ЕС) №  1286/2011 на Комисията (ОВ, L 2024/3017 от 6 декември 2024 г.);
4. Директива (ЕС) 2024/3100 на Европейския парламент и на Съвета от 27 ноември 2024 г. за изменение на Директива  2009/21/ЕО относно спазването на изискванията за държавата на знамето (ОВ, L 2024/3100 от 16 декември 2024 г.)“.

ДОПЪЛНИТЕЛНА РАЗПОРЕДБА

§ 30. Навсякъде думите „регистровите книги“ се заменят с „регистрите“, думите „регистрови книги“ се заменят с „регистри“, а думата „регистровата книга“ се заменя с „регистъра“.

ЗАКЛЮЧИТЕЛНА РАЗПОРЕДБА

[bookmark: _GoBack]§ 31. В срок до 5 години от влизането в сила на закона изпълнителният директор на Изпълнителна агенция "Морска администрация" извършва последваща оценка на въздействието му при условията и по реда, предвидени в Закона за нормативните актове.

